อยากจะทราบอะครับคือผมติดบุหรี่มา2ปีกว่าๆแล้วเห็นจะได้ครับ คือพักหลังมาหลังจากที่ไม่ได้ออกกำลังกายมานาน3เดือนจะ4นี่อ่ะครับ(ปกติออกกำลังกายค่อนข้างหนัก)แล้วก็สูบบุหรี่ตลอดหลังๆมานี้รู้สึกจะอยากนิโคตินหนักมาก แล้วมีอาการหายใจได้ไม่เต็มปอดเท่าไหร่(ปกติจะเป็นภูมิแพ้อากาศด้วยแล้วช่วงนี้อากาศเปลี่ยนบ่อยเลยเป็นหวัดด้วย)คือสังเกตอาการตัวเองว่าตอนเช้าๆที่ไม่เป็นหวัดก็จะหายใจได้ไม่เต็มปอด เหนื่อยง่ายกว่าปกติ รู้สึกเจ็บๆหน้าอกแถวๆซี่โครง(เอามือกดจะรู้สึกเจ็บแป๊บๆ)แต่ไม่ได้รู้สึกว่าเจ็บข้างในมาก เจ็บอยู่ประมาณ2จุดครับ เลยกังวลว่าจะเป็นอาการของโรคร้ายอย่างมะเร็งปอดครับ ขอความกรุณาให้คำปรึกษาและข้อแนะนำด้วยนะครับขอบมากครับ
สวัสดีค่ะ Phakin94,อาการเจ็บหน้าอกร่วมกับอาการเหนื่อย มีได้หลายสาเหตุค่ะ ได้แก่1.โรคหัวใจ เช่น หลอดเลือดหัวใจตีบ กล้ามเนื้อหัวใจขาดเลือด2.โรคระบบทางเดินหายใจ เช่น ปอดติดเชื้อ มีน้ำในช่องเยื่อหุ้มปอด รวมทั้งมะเร็งปอดค่ะ3.โรคของผนังทรวงอก ได้แก่ ส่วนของซี่โครง กล้ามเนื้อ เช่น กล้ามเนื้อส่วนผนังส่วนอกอักเสบ ข้อต่อของกระดูกซี่โครงอักเสบ เป็นงูสวัสของผิวหนังส่วนอก หรือมีอาการไอที่รุนแรงทำให้กล้ามเนื้อบริเวณทรวงอกอักเสบหรือฉีกขาดได้ แต่สาเหตุจากผนังทรวงอก มักไม่มีอาการเหนื่อยหอบร่วมด้วยค่ะ4.โรคของระบบทางเดินอาหาร เช่นกรดไหลย้อนกระเพาะอาหารอักเสบซึ่งในบางรายอาจพบอาการเหนื่อยร่วมด้วยได้5.ในบางครั้งอาจเกิดจากความเครียดความกังวลของจิตใจก็ได้ค่ะสำหรับอาการของมะเร็งปอดได้แก่ ไอเรื้อรัง ไอมีเสมหะปนเลือด เจ็บหน้าอก เหนื่อยง่าย เบื่ออาหาร น้ำหนักลด ใบหน้า ลำคอ แขน บวม ต่อมน้ำเหลืองบริเวณคอโตในเบื้องต้น แนะนำให้Phakin94พยายามงดสูบบุหรี่ให้ได้ก่อนนะคะ เพราะไม่ว่าจะเป็นโรคอะไร การสูบบุหรี่จะให้อาการเกือบทุกโรคแย่ลงค่ะ สำหรับอาการเจ็บหน้าอกและเหนื่อย หากยังเป็นอยู่ แนะนำให้ไปพบแพทย์นะคะ จะได้หาสาเหตุและได้รับการรักษาที่เหมาะสมค่ะ เพราะการวินิจฉัยโรคมะเร็งปอดจะอาศัยแค่อาการอย่างเดียวไม่ได้ค่ะ ต้องประกอบกับการตรวจร่างกาย การตรวจทางห้องปฏิบัติการ และการตรวจเอ๊กซเรย์ต่างๆ เพิ่มเติมค่ะหากต้องการเลิกบุหรี่ถาวรมีบริการนี้ค่ะ“ศูนย์บริการเลิกบุหรี่ทางโทรศัพท์แห่งชาติ (Thailand National Quitlineโทร.1600)”หรือสามารถไปใช้บริการตามโรงพยาบาลที่มีคลินิเลิกบุหรี่ได้ค่ะ หวังว่าจะเลิกบุหรี่ได้และอาการหายโดยเร็วนะคะ